Ανί Ζιραρντό

Η Ανί Ζιραρντό (Γαλλικά: Annie Suzanne Girardot) ήταν Γαλλίδα ηθοποιός του θεάτρου και του κινηματογράφου. Γεννήθηκε το 1931 στο Παρίσι, όπου και πέθανε το 2011.

Από τη δεκαετία του 1950, συνεργάστηκε με τα μεγαλύτερα ονόματα του γαλλικού και του ιταλικού κινηματογράφου, τόσο σε δραματικούς όσο και σε κωμικούς ρόλους, και συμμετείχε σε περισσότερες από 120 ταινίες σε όλη τη διάρκεια της καριέρας της. Κέρδισε τρία βραβεία Σεζάρ και διεθνή βραβεία.

 Βιογραφία 
Η Ανί Ζιραρντό γεννήθηκε στις 25 Οκτωβρίου 1931 και μεγάλωσε με την ανύπαντρη μητέρα της, μαία από τη Νορμανδία. Αφού σπούδασε μαιευτική, εγγράφηκε στο Ωδείο της Λα Ρυ Μπλανς στο Παρίσι. Μετά την αποφοίτησή της το 1954 με το «Πρώτο Βραβείο Σύγχρονης και Κλασικής Κωμωδίας», προσελήφθη στην Κομεντί Φρανσαίζ, όπου ήταν ηθοποιός από το 1954-57.

Το 1955, άρχισε την κινηματογραφική της καριέρα, κάνοντας ντεμπούτο στην ταινία Treize à table (1955), αλλά εκείνη την εποχή οι θεατρικές παραστάσεις της άρχισαν να προσελκύουν την προσοχή των κριτικών. Έπαιξε στο θεατρικό έργο του Ζαν Κοκτώ Η Γραφοµηχανή το 1956 και ο σκηνοθέτης την χαρακτήρισε ως «το καλύτερο δραµατικό ταµπεραµέντο της μεταπολεμικής εποχής».

Το 1956 κέρδισε το βραβείο Σουζάν Μπιανκέτι ως η καλύτερη ανερχόμενη νεαρή ηθοποιός. Με την ταινία Ο Ρόκκο και τ'αδέλφια του (1960) του Λουκίνο Βισκόντι, κατάφερε να τραβήξει την προσοχή του κοινού. Το 1962, παντρεύτηκε τον Ιταλό ηθοποιό Ρενάτο Σαλβατόρι με τον οποίο απέκτησε μια κόρη. 

Συνεργάστηκε με τα μεγαλύτερα ονόματα του γαλλικού και του ιταλικού κινηματογράφου, όπως οι σκηνοθέτες Κλοντ Λελούς, Μάριο Μονιτσέλι, Μάρκο Φερέρι, Λουίτζι Κομεντσίνι, Εντουάρ Μολιναρό, Αντρέ Καγιάτ, Ζυλ Γκρανζιέ, Ζαν Ντελανουά, Μπερνάρ Μπλιέ και Μίχαελ Χάνεκε και με ηθοποιούς όπως οι Υβ Μοντάν, Ζαν Πολ Μπελμοντό, Αλέν Ντελόν και Μισέλ Πικολί.

Μέχρι τα τέλη της δεκαετίας του 1960, είχε γίνει διάσημη με ταινίες όπως το Le Vice et la vertu (1963), Vivre pour vivre (1967), Ο άνδρας που μ'αρέσει (Un homme qui me plaît,1969) και το Πεθαίνω από αγάπη (Mourir d'aimer,1970), ταινία βασισμένη στην ιστορία μιας καθηγήτριας της οποίας η σχέση με έναν πολύ μικρότερο μαθητή την έφερε αντιμέτωπη με την αστική τάξη. Η ταινία προτάθηκε για Χρυσή Σφαίρα και παραμένει η μεγαλύτερη επιτυχία της στη Γαλλία.

Σε όλη τη δεκαετία του 1970, η Ζιραρντό ήταν μία από τις υψηλότερα αμειβόμενες ηθοποιούς στη Γαλλία και το όνομά της και μόνο αρκούσε για να εγγυηθεί την επιτυχία μιας ταινίας.Douteau. Caroline. "Annie Girardot, une femme libre", Télé 7 jours no 2650, p. 32 Έπαιξε τόσο σε δραματικές όσο και κωμικές ταινίες, αποδεικνύοντας το πολύπλευρο ταλέντο της, όπως το To Ζιζάνιο (1978) του Κλωντ Ζιντί, το Elle boit pas, elle fume pas, elle drague pas, mais ... elle cause! (1970) του Μισέλ Ωντιάρ και Ο Ύποπτος Le Suspect του Φραντσέσκο Μασέλι (1975). Έπαιξε επίσης το ρόλο της μητέρας ανερχόμενων σταρ όπως της Ιζαμπέλ Αντζανί στην επιτυχημένη εφηβική ταινία Το χαστούκι (La gifle,1974) και της Ιζαμπέλ Υπέρ στη δραματική ταινία Δρ. Φρανσουάζ Γκαλλάντ (1976). 

Το 1995, η Ζιραρντό έκανε µια δυναµική επανεμφάνιση και συμμετείχε στην ταινία του Κλοντ Λελούς Οι άθλιοι (Les Misérables, 1995).

Πέθανε στις 28 Φεβρουαρίου 2011, μετά από μια μακρά μάχη με τη νόσο Αλτσχάιμερ, μια ασθένεια για την οποία έκανε μια ταινία, το Ainsi va la vie, το 2008. Είχε δημοσιεύσει την αυτοβιογραφία της το 1989, Vivre d'aimer.

 Βραβεία 
Κατά τη διάρκεια μιας καριέρας πέντε δεκαετιών, πρωταγωνίστησε σε περισσότερες από 120 ταινίες.  

Το 1977, κέρδισε το βραβείο Σεζάρ Καλύτερης ηθοποιού για το Δρ Φρανσουάζ Γκαλάντ (Doctor Françoise Gailland) και δύο βραβεία Σεζάρ δεύτερου γυναικείου ρόλου: το 1996 για την ταινία του Κλοντ Λελούς Οι άθλιοι (Les Misérables) και το 2002 για την ταινία του Μίχαελ Χάνεκε Η δασκάλα του πιάνου. 

Το 2002 της απονεμήθηκαν 2 βραβεία Μολιέρ, το 1977 έλαβε το βραβείο Νταβίντ ντι Ντονατέλο, το 1962 είχε υποψηφιότητα για τα βραβεία BAFTA, και πολλά διεθνή βραβεία. Το 1956 κέρδισε το βραβείο Σουζάν Μπιανκέτι ως η καλύτερη ανερχόμενη νεαρή ηθοποιός. Το το Κύπελλο Βόλπι (Coppa Volpi) για την Καλύτερη ηθοποιό στο Φεστιβάλ Κινηματογράφου της Βενετίας για το Τρία δωμάτια στο Μανχάταν του Μαρσέλ Καρνέ. 

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1950Pigalle-Saint-Germain-des-PrésΠιγκάλκοπέλα1955Treize à tableΒερονίκ Σαμπόν1956L'Homme aux clés d'orΟ άνθρωπος με τα χρυσά κλειδιάΖιζέλ Ντελμάρ1957Reproduction interditeΗ σπείρα του πλαστού πίνακοςΒιβάνLe rouge est misΗ δράσις αρχίζει τα μεσάνυχταΕλένL'amour est en jeuΤο παιχνίδι του έρωταΜααρί-Μπλανς Φεάρ1958Maigret tend un piègeΤο κλειδί του μυστηρίουΙβόν ΜορένLe désert de PigalleΛευκές σάρκες για πούλημαΤζόσι1960La corde raideΟ δολοφόνος με το γκρίζο γάντιΚόραRecours en grâceΜια φωνή από το παρελθόνΛίλαRocco e i suoi fratelliΟ Ρόκο και τ' αδέλφια τουΝάντιαLa française et l'amourΗ Γαλλίδα και ο έρωταςΝτανιέλ1961La proie pour l'ombreΟι κολασμένοιΆννα ΚρέιμερLe rendez-vousΜαντλένAmours célèbresΔιάσημοι ερασταίδεσποινίς Ντουσνουά1962Le bateau d'ÉmileΦερνάντ ΜαλανμπάνLe crime ne paie pasΤο έγκλημα εκδικείταιΓκαμπριέλ ΦενερούSmogΓκαμπριέλα1963Il giorno più cortoΗ πιο αστεία μέρα του πολέμουνοσοκόμαLe vice et la vertuΒίτσιο και αρετήΖιλιέτ Μοράν I compagniΟι σύντροφοιΝιόβηI fuorilegge del matrimonioΜαργαρίτα1964La bonne soupeΈρως αλά γαλλικάΜαρί / Μαρινέτ / ΜαρίζLa donna scimmiaΌταν την είδα γυμνήΜαρία ΕσπόζιτοPourquoi Paris?L'autre femmeΑνιέςLa ragazza in prestitoΚλάραUn monsieur de compagnieΕρωτικές υπερωρίεςLe belle famiglieΜαρία1965Déclic et des claquesΣάντραUna voglia da morireΕλεωνόραUna voglia da morireΟ μυστικός πόλεμος τον κατασκόπωνΣουζέτ / ΜονίκTrois chambres à ManhattanΤρία δωμάτια στο ΜανχάτανΚέι Λάρσι1967Le stregheΟι μάγισσεςΒαλέριαVivre pour vivreΖήσε για τη ζωήΚατρίν Κολόμπ1968Les Gauloises bleuesμητέραLa bande à BonnotΜαρίαBice skoro propast svetaΒρέχει στο χωριό μουΡέζα1969Dillinger è mortoΣαμπίνεLa vie, l'amour, la mortΗ ζωή, ο έρωτας, ο θάνατοςγυναίκα στην ταινίαMetti, una sera a cenaΤζοβάναErotissimoΑνίIl seme dell'uomoξένηUn homme qui me plaîtΟ άντρας που μ' αρέσειΦρανσουάζ1970Storia di una donnaΗ ιστορία μιας γυναίκαςΛιλιάναElle boit pas, elle fume pas, elle drague pas, mais... elle cause!Δεν πίνει, δεν καπνίζει, δεν..., αλλά μιλάει!ΖερμένLe clair de terreΜαρίαLes novicesΟι νεοφώτιστεςΜόνα Λίζα1971Mourir d'aimerΠεθαίνω από αγάπηΝτανιέλ Ζενό1972La vieille filleΠριν πεθάνει η αγάπηΜιριέλ ΜπουσόνLa mandarineΣεβερίνLes feux de la chandeleurΜαρί-Λουίζ ΜπουρσόλElle cause plus... Elle flingueΔεν μιλάει, σκοτώνειΡοζμόντ1973Traitement de chocΟ αδίστακτοςΕλέν ΜασόνIl n'y a pas de fumée sans feuΔεν υπάρχει καπνός χωρίς φωτιάΣιλβί Πεϊράκ1974Ursule et GreluΟύρσουλαJuliette et JulietteΗ μία Ιουλιέτα πάνω στην άλληΖιλιέτ ΒιντάλLa gifleΤο χαστούκιΕλέν Ντουλεάν1975Il sospettoΎποπτος προδοσίαςΤερέζαIl faut vivre dangereusementΠρέπει να ζει κανείς επικίνδυναΛεόνLe GitanΟ τσιγγάνοςΝινήIl pleut sur SantiagoΦλόγες πάνω απ' το ΣαντιάγκοΜαρία Ολιβάρες1976Docteur Françoise GaillandΔρ Φρανσουάζ Γκαλάντδρ Φρανσουάζ ΓκαλάντD'amour et d'eau fraîcheΜόναCours après moi... que je t'attrapeΖακλίν1977À chacun son enferΗ αυτοψία ενός εγκλήματοςΜαντλέν ΖιράρJambon d'Ardenneιδιοκτήτρια εστιατορίουLe dernier baiserΠώς να παρακολουθήσετε τον άνδρα σαςΑνίTendre pouletΈνας τρυφερός αστυνόμοςΛιζ ΤρανκερέλLe point de mireΔολοφονία κατ' εντολήν της ΣΙΑΝτανιέλ Γκορ1978La zizanieΤο ζιζάνιοΜπερναντέτ Ντομπρέ-ΛακάζVas-y mamanΑνί ΛαρσέL'amour en questionΈνα έγκλημα δύο δολοφόνοιΣουζάν ΚορμπιέLa clé sur la porteΜια φιλελεύθερη γυναίκαΜαρί Αρνό1979L'ingorgoΤο μεγάλο μποτιλιάρισμαΙρένLe cavaleurΛισιένCause toujours... tu m'intéresses!Κριστίν ΚλεμάνBobo JaccoΜάγδα1980On a volé la cuisse de JupiterΟ πράκτοράς μας στην ΕλλάδαΛιζ ΤρανκερέλLe coeur à l'enversΛορ1981Une robe noire pour un tueurΥπεράσπιση για έναν δολοφόνοΦλοράνς ΝατAll Night LongΟι καλύτερες μας νύχτεςκαθηγήτρια ΓαλλικώνLa vie continueΖανLa revancheΗ ρεβάνςΖαν Ζουβέρ1984Liste noireΜαύρη λίσταΖαν ΝτιφούρSouvenirs souvenirsΈμα Μποκάρα1985Partir, revenirΕλέν ΡιβιέρAdieu blaireauΚολέτMussolini and IΕγώ και ο ΝτούτσεΡακέλε Μουσολίνι1988PrisonnièresΜαρτ1989Cinq jours en juinΜαρσέλThe Legendary Life of Ernest HemingwayΗ θρυλική ζωή του Έρνεστ ΧέμινγουεϊΓερτρούδη ΣτάινComédie d'amourΜάστιγα1990Il y a des jours... et des lunesμοναχική γυναίκα1991Merci la vieΣ' ευχαριστώ, ζωήΕβανζελίν ΠελεβόToujours seulsκυρία Σεβιγιάρ1992Alibi perfettoκόμισσα1993Portagli i miei saluti... avanzi di galeraΛάουρα Αλμπάνι1994Les braqueusesμητέρα της Σεσίλ1995Les misérablesΟι άθλιοιΤεναρντιέρ1996Les Bidochonμητέρα1998PréférenceΜπλανςL'âge de braiseΚαρολίν Μπονόμ2000T'aimeΈμα2001La pianisteΗ δασκάλα του πιάνουμητέραCeci est mon corpsΜέιμι2002Epsteins NachtΧάνα Λίμπερμαν2003La prophétie des grenouillesΗ προφητεία των βατράχωνελέφαντας (φωνή)2005Je préfère qu'on reste amisΓιατί όλες οι γυναίκες μας ζητάνε να μείνουμε φίλοι;κυρία ΜέντελμπαουμCaché Κρυμμένοςμητέρα του Ζορζ2006Le temps des porte-plumesΑλφονσίνC'est beau une ville la nuitγιαγιά2007BoxesΚουτιάΖοζεφίνChristianΟντίλ

 Παραπομπές 

Εξωτερικοί σύνδεσμοι


Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί θεάτρου
Κατηγορία:Γαλλίδες ηθοποιοί τηλεόρασης
Κατηγορία:Βραβευμένες με Σεζάρ Α' Γυναικείου Ρόλου
Κατηγορία:Νικήτριες Κυπέλλου Βόλπι Καλύτερης Ηθοποιού